**ҮЙЭЛЭЭХ ҮЛЭ КӨСТҮҮТЭ**

*Биир дойдулаахпытыгар Саха Өрөспүүбүлүкэтин*

*Бастакы Президенигэр М.Е. Николаевка*

Сысоева Раиса Петровна

Кэскилгэ туhаайбыт,

Ыччакка анаабыт

Үйэлээх үлэни-

Төлкөлөөх тутуулары

Көрөннөр үөрэллэр,

Сүрдээҕин сөҕөллөр,

Дъэ бу баар -баараҕай

Бар дьоҥҥо анаммыт

Балысхан баҕабыт туолуута,

Бараммат кыhамньы ксөтүүтэ,

Өркөн өй үтүөтүн

Өлбөөрбөт туоһута

Баараҕай тутуулар

Баалларын тухары

Бар дьоммут туһаныа,

Барыны ситиhиэ,

Бараммат кыахтаныа.

Бу буолар барыта

Барааммат баай,

Үйэлээх үлэ

Өспөт өйдөбүлэ,

Өһүллүбэт өйөбүлэ.

Бу үтүө тутуулар

Үйэттэн үйэҕэ

Сайдыыга салайыахтара,

Билииттэн билиигэ угуйуохтара.

Үйэттэн үйэҕэ

Ахтыллыа туруоҕа,

Ыччакка анаабыт

Кэскилгэ туhаайбыт,

Олоххун анаабыт

Төрүттэммит төлкөн,

Үйэлээх үлэлэри!

Эйиэхэ тиэрдэбит

 Баҕабыт бастынын,

Махталбыт маанытын,

Алгыспыт үтүөтүн!